KIRJALLINEN KYSYMYS E-1816/00 esittäjä(t): Mauro Nobilia (UEN) komissiolle. Italian ensiöpolyeteeniä koskevan lain 427/1993 29 pykälän alakohdan mukaisesti maksettujen summien korvaaminen.



Virallinen lehti nro 072 E , 06/03/2001 s. 0124 - 0124



KIRJALLINEN KYSYMYS E-1816/00 esittäjä(t): Mauro Nobilia (UEN) komissiolle (9. kesäkuuta 2000) Aihe: Italian ensiöpolyeteeniä koskevan lain 427/1993 29 pykälän alakohdan mukaisesti maksettujen summien korvaaminen Italiassa vuonna 1993 annetun asetuksen 331, joka on muutettu laiksi 427/1993, mukaan Italian hallitus määräsi 10 % veron ensiöpolyeteenille. Määräyksen laillisuudesta on kuitenkin alusta lähtien kiistelty paljon. Euroopan yhteisöjen tasolla Euroopan komissio avasi kaksinkertaisen määräysten rikkomisesta johtuvan menettelyn (Rooman sopimuksen 94/4232 199 artikla), jonka syynä oli yhteisön markkinoiden selkeä vääristäminen erilaisesta kansallisten materiaalien (raaka-aineen vero) ja yhteisön materiaalien (valmisteen vero) veron perusteesta johtuen, lisäksi valtiolta saatiin apua siinä tarkoituksessa, että veroa aiottiin käyttää uudelleen. Italia pystyi joksikin aikaa välttämään tuomion vedoten veron väliaikaisuuteen, sekä siihen, että siitä saatuja tuloja ei ollut käytetty ja sitoutumalla veron perusteena olevan määrän korvaamiseen. Sillä välin jätteitä koskevan lain D.Igs 22/1997 hyväksyminen poisti kyseisen veron ratkaisematta kuitenkaan siihen mennessä maksettujen ja komission veto-oikeuden käytön vuoksi käyttämättä jääneiden summien kohdistamista koskevaa ongelmaa. Italian valtiovarainministeriö, jolta pyydettiin selvitystä asiasta, osoitti, että hallinnollisista syistä jotka johtuivat välillisesti komission veto-oikeuden käytöstä johtuvien esteiden vuoksi jo aikaisempina vuosina laskettuja tuloja ei voitu osoittaa ehdotettuihin tarkoituksiin (välitön ja kokonaisvaltainen korvaus niille, jotka olivat maksaneet veroja, tai POLIECO-yhtiölle, lain D.Igs 22/1997 48 pykälässä määrätylle yhtiölle, joka oli samojen varojen luonnollinen vastaanottaja sille määrättyjen institutionaalisten tehtävien mukaisesti: polyeteenijätteiden kerääminen ja kierrätys). Laki, joka on ristiriidassa yhteisön oikeuden kanssa, tulisi kumota taannehtivasti (ks. Euroopan yhteisöjen tuomioistuin 12/7/1973, tapaus 70/72). 1. Mihin toimenpiteisiin komissio aikoo ryhtyä ja mitä toimenpiteitä se aikoo ehdottaa Italian valtiolle, jotta lain 427/1993 29 pykälän mukaisesti maksetut summat korvattaisiin? 2. Eikö komissio katso, että olisi myös sopivaa myöntää (vähintäänkin) välillisiä vahingonkorvauksia maataloustuottajille, jotka ovat ainoa ammattikunta, joka on joutunut kärsimään polyeteeniverosta (ks. Euroopan yhteisöjen tuomioistuin, 7/2/1993, tapaus 39/72)? Frederik Bolkestein komission puolesta antama yhteinen vastaus kirjallisiin kysymyksiin E-1816/00 ja P-1989/00 (13. heinäkuuta 2000) Komissio vahvistaa, että EY:n perustamissopimuksen 226 artiklaan (entinen 169 artikla) perustuva, jäsenyysvelvoitteiden laiminlyöntiä koskeva menettely Italiaa vastaan on lopetettu, koska kyseenalainen laki 10 prosentin erityismaksun perimisestä ensiöpolyeteenin hinnasta on kumottu. Yhteisöjen tuomioistuimen vakiintuneen oikeuskäytännön mukaan yhteisön lain vastaisesti perityt maksut on palautettava. Aiheettomasti perittyjen maksujen takaisinperintä tapahtuu kuitenkin kansallisen oikeuden menettelyjen ja yksityiskohtaisten sääntöjen mukaisesti. Tällöin on otettava huomioon, että kansallinen oikeus ei saa olla ankarampi kuin mitä sovelletaan samankaltaisissa yhteisön lain ulkopuolelle jäävissä tapauksissa eikä ne saa tehdä kyseistä takaisinmaksua erityisen vaikeaksi tai peräti mahdottomaksi. Yhteisöjen tuomioistuimen vahvistetun oikeuskäytännön mukaan yhteisön laki edellyttää, että jäsenvaltio, joka on vastuussa yhteisön lain kanssa ristiriidassa olevien maksujen käyttöönotosta, korvaa asianomaisille näin aiheutuneet vahingot. Vahingonkorvauskanteet tulee nekin käsitellä kansallisen oikeuden aineellisoikeudellisten määräysten ja menettelysääntöjen mukaisesti. Komissio ottaa yhteyttä Italian viranomaisiin selvittääkseen tilanteen.